**טבלת הצמחים – סדר מופלא**

 **מהי טבלת הצמחים, ומהו הקשרה להומאופתיה ולתהליכי הבראה?**

הספר מתאר את צמחי המרפא המשמשים בהומאופתיה (ובריפוי טבעי בכלל) תוך קישור בין הסדר הבוטני האבולוציוני - לשלבי התפתחות האדם והעולם – כעין פרקטל חוזר ונשנה. הספר חושף את הקו המנחה הכללי המנהל את השימוש בקבוצות הצמחים, קו המבוסס על חוקיות הסדר הבוטני בטבע - בדומה לחוקיות בטבלה המחזורית.

**הסדר הבוטני** מקבץ את מיני הצמחים למשפחות וסדרות על פי יחסי קרבה מבניים וגנטיים בניהם, ועל פי ההיסטוריה הידועה של התפתחותם - כלומר התקדמותם האבולוציונית.נמצא שקבוצות הצמחים ניתנות לסידור כטבלה שציריה נבנים משלבי ההתפתחות האבולוציוניים הללו. **כאשר מתבוננים בתכונות המרפא של צמחים על פי סדר אוולוציוני- אזי, בדומה לאותיות ה-א` ב; המקבלות משמעות כאשר מסדרים אותן במילים ומשפטים, או דפי ספר שהתפזרו, ולאחר שסודרו מתקבל ספר שלם. ספר המתאר שלבי התפתחות בעלי משמעות ותוכן, המבטאים בין השאר את התפתחות האדם, המקומות בהן ההתפתחות נעצרת - מהו שמעכב ומגביל, ומה נדרש בכדי להמשיך בתהליך ההתפתחות.**

**הסדר ההומאופתי** מגלה כי התפתחות הצומח, מקבילה בסדר מופלא, לשלבי האבולוציה של האדם והם מתארים מסע התפתחות והתבגרות תוך קניית מודעות, תודעה ועצמות. כל משפחת צמחים נמצאת בנקודת מפגש של טור ושורה ומקבלת את אפיוניה בהתאם למיקומה בטבלה. והיא מציינת תחנת של גדילה וצמיחה - שלב הפרדות מאיכויות אשר תומכות בנפש ומספקות את צרכיה בזמן מסויים, אך בהמשך מתחילות להגביל ולעכב את התפתחותה.

**סידור הצמחים בטבלה**, כמודל פרקטי המתאר תהליכים ואפיונים כללים של כל משפחות הצמחים, מאפשרת להבין, על פי מיקומן, משפחות קטנות של צמחים, לדייק את המרשם ההומיאופתי או ההרבליסטי לרמות של צמחים פחות מוכרים ואף ולהבין צמחים לא ידועים. אף את המקרה והמרשם עצמו ניתן להבין ביתר עמקות על פי מיקומם בטבלה. הטבלה מאפשרת לראות את האדם על רקע האנושות והעולם, בדיוק כפי שאנו רואים פתולוגיה על רקע האדם השלם. סדר הצמחים חושף היגיון ועקרונות בהנהגת האדם והעולם, ובכך גם מרחיב את ההבנה לגבי החוקיות, הפתולוגיות – והשיעורים בחיי האדם בפרט כמו גם במסעה של האנושות בכלל.

בתוך כל אלו מתגלה הסדר המופלא אשר בבריאה.

הספר בנוי כאנציקלופדיה המכילה מידע על כל צמח המשמש בהומאופתיה, על פי החלוקה למשפחות וסדרות (מקבוצת הצמחים העילאיים בלבד- Angiosperms) וכן מבוא תיאורטי ותקציר בוטני.

* **הספר יצא עד כה בתשע מהדורות בעברית, ותורגם לאנגלית ולגרמנית. בעברית – ניתן להשיגו באתר המחברת ((http://www.homeopathy-plants.co.il, ובאנגלית וגרמנית - בהוצאת Narayana.**

 **מיכל יקיר 2018**

